《安化十里铺宋知县辞别》
明代·谢廷柱

高树鸣风客喜晴，冻云疏朗日华生。溪头小郭烟千灶，岭上孤华路一程。

涧壑有威冰皎洁，江山无物气澄清。民心趋舍关初政，邑有弦歌是武城。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。